钦定古今图书集成/明伦汇编/闺媛典/第066卷 > 王化妻计氏
## 钦定古今图书集成/明伦汇编/闺媛典/第066卷 > 王化妻计氏

按《潮州府志》：“计氏，柳州马平人，平远知县王化妻。嘉
靖间，南诏山贼流劫江西湖东西，杀掳甚众，三省骚
动数年，已降而复叛去，化受命为平远。平远时新建，
化开除荒莱，招抚流亡，规造新邑。会田坑贼突起，县
城橹未立，化以其孥寄会昌，与贼战黄沙石子岭，多
有杀获。已复捣仙花洞，擒斩贼首，为贼所困。贼因遣”
间至会昌，曰：“王知县死矣。”计氏闻之，沐浴更衣，告天
曰：“吾夫为国死，吾义不独生。”因指六岁儿曰：“天乎！愿
保此一息，以延王氏血食。”抱儿置妾怀中，遂自杀。化
以平贼功，超拜广东按察司副使。诏计氏得春秋奉
祀。